Don Hewitt

Don Hewitt (1922–2009) var en amerikansk journalist og nyhetsprodusent som var ansatt en årrekke i TV-kanalen CBS. Han er blant annet kjent som skaper av aktualitetsprogrammet 60 Minutes.

Hewitt ble født Donald Shepherd Hewitt i New York som sønn av Frieda (pikenavn Pike) og Ely S. Hewitt. Hans far var en jødisk immigrant fra Russland, mens hans amerikanskfødte mors familie hadde tysk-jødisk opphav.

Hewitt studerte ved New York University og startet sin journalistiske karriere ved New York Herald Tribune i 1942. Senere kom han til Associated Press. I 1948 ble han ansatt i den amerikanske TV-kanalen CBS, og her ble han resten av sitt yrkesaktive liv inntil han pensjonerte seg i 2004. Under tiden ved CBS produserte han i 1960 den første TV-sendte presidentdebatten i USA, som var mellom John F. Kennedy og Richard Nixon. På slutten av 1960-tallet fikk han gjennomslag for sin idé om programmet 60 Minutes. 

Hewitt døde av bukspyttkjertelkreft i sitt eget hjem i Suffolk County i delstaten New York.

 Referanser 

 Eksterne lenker 



Kategori:TV-personligheter fra USA
Kategori:Journalister fra USA
Kategori:CBS
Kategori:Emmy-vinnere
Kategori:Personer fra New York City
Kategori:Personer fra USA under andre verdenskrig